《卞壶墓》
宋代·马之纯

当时风俗尚清谈，笑道公心瓦石含。
临难此曹皆处女，惟公一石是奇男。
一门忠孝真难得，六代衣冠孰与参。
墓草没头人不见，令人惆怅极无堪。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。